cyanic-selkie/wikianc huggingface dataset:
Roger Federer
Records
En la stagiun 2006 ha Federer rut la marca da Pete Sampras da las premias gudagnadas en ina stagiun. Federer è vegnì sin 8 343 885 dollars, il record da Sampras era tar 6 498 311 dollars durant la stagiun 1997. Roger Federer è medemamain l’emprim giugader en l’èra da l’Open al qual igl è reussì da gudagnar 10 u dapli turniers en trais onns en seria. Quests 34 titels gudagnads tranter 2004 e 2006 èn medemamain record. Cun ina quota da victorias da 94,3 % ed ina quota da gudagnar il turnier da 69,4 % ha Federer latiers duas marcas istoricas per il temp da quests trais onns. D’arrivar tar 16 da 17 turniers giugads en il final è medemamain record (94,1 %, stagiun 2006).
Lurtigen
Lurtigen è ina vischnanca svizra en il chantun Friburg en il district See/Lac.
Saint-Sulpice
Saint-Sulpice è ina vischnanca svizra en il chantun Vad en il district Ouest lausannois.
Chandolin
Chandolin è ina fracziun da la vischnanca da Anniviers en il chantun Vallais.
Lingua ladina
La lingua ladina è ina lingua romana che vegn discurrida en il nord da l’Italia.
Tenor l’opiniun d’intgins perscrutaders datti ina stretga parentella dal ladin da las Dolomitas cun il rumantsch dal Grischun e cun il furlan. La gruppaziun da quellas trais linguas sut la noziun linguas retoromanas è dentant contestada. La discussiun davart questa tematica ha num ‹Questione ladina›.
Cun var 30 000 persunas da lingua materna tutga il ladin ensemen cun il fris dal Saterland, il fris dal nord, il feroais ed il rumantsch dal Grischun tar las linguas las pli pitschnas da l’Europa. Uschia sa stentan er ils Ladins da las Dolomitas da vegnir renconuschids sco minoritad linguistica tenor il dretg da linguas dal Cussegl da l'Europa. Da muntada en quest connex è surtut la Charta europeica da las linguas regiunalas u minoritaras dal 1991. Quella prevesa spezialmain la «promoziun da linguas minoritaras en scolas, en l’administraziun ed en las medias».
Derasaziun
Il ladin vegn discurrì per l’ina en parts da la regiun Trentin-Tirol dal Sid, numnadamain en la Val Gherdëina (Gröden) e Val Badia (Gadertal) en la provinza da Bulsaun (=Tirol dal Sid) sco er en la Val da Fascia, Val de Non, Val de Sol e Val de Rabi en la provinza da Trento (=Trentino). Plinavant vegn il ladin discurrì en la provinza da Belluno en la regiun Veneto, numnadamain en la Val da Fodom (Buchenstein) e da var 40 % dals abitants en il lieu da skis Cortina d'Ampezzo (Anpez).
Ultra da las tschintg valladas ladinas vegn il ladin er discurrì en las valladas cunfinantas Comelico, Agordino e Cadore. L’idiom da la Val de Non en la provinza da Trento, ch’è separada dal territori linguistic ladin dad oz, vegn savens er considerà sco ladin. Pervi da la l’istorgia separada da questas valladas vegn lur ‹ladinitad› però contestada dals Ladins da las tschintg valladas surmenziunadas (numnads Ladins dal Sella, Ladins atesins u Ladins tirolais). In substrat ladin en lur dialects vegn però confermà da plirs linguists.
Las stentas d’unifitgar las diversas varietads scrittas dal ladin en ina lingua da standard han manà a l’elavuraziun dal ladin standard u ladin dolomitan (cf. sutvart).
Glottonims
thumb|240px|Las tschintg valladas ladinas situadas enturn il Sella Per denominar il territori dal ladin dolomitan èn s’etablidas las suandantas noziuns (uschenumnads glottonims) :
Status
Il ladin è reconuschì sco lingua administrativa e da scola regiunala en intginas vischnancas cun populaziun ladina. Tranter questas vischnancas tutgan Sëlva (Wolkenstein), Urtijëi (St. Ulrich), Santa Cristina (St. Christina), Badia (Abtei), Corvara, Maréo (Enneberg), San Martin de Tor (St. Martin in Thurn), La Val (Wengen), Cianacei (Canazei), Vich (Vigo di Fassa) e Poza (Pozza di Fassa), che sa chattan tuttas en la regiun Trentin-Tirol dal Sid.
La suandanta tabella mussa las differenzas regiunalas en l’utilisaziun quotidiana da la lingua ladina :
Istorgia
thumb|160px|Curatur Josef Anton Vian, autur da l’emprima grammatica ladina (Val Gherdëina, 1864) Cun la campagna militara dal schef d’armada roman Nero Drusus è il territori dals pievels alpins vegnì dividì en pliras provinzas romanas. Sinaquai èn er burgais da l’Imperi roman ids a star en questas regiuns. Il num ‹ladin› deriva da ‹latin› ed inditgescha ch’i sa tracta tar questa lingua d’ina varianta dal latin vulgar dal territori alpin romanisà. Il ladin vegn per ordinari attribuì a las linguas retoromanas. Schebain igl ha però dà ina lingua d’origin surregiunala per l’entir territori da las linguas retoromanas è contestà tranter ils scienziads e vegn discutà sco Questione ladina.
A partir dal 6avel tschientaner han ils Baiuvars ch’èn arrivads nà dal nord stgatschà ils idioms retoromans or da vastas parts da l’anteriur territori da derasaziun. Gia en il 11avel tschientaner è il territori da l’Eisacktal fin en il Pustertal stà germanisà. Pli tard è il territori ladin sa sminuì supplementarmain nà dal sid pervi da l’avanzament dal talian. Quest process ha cuntinuà en tala moda ch’il ladin vegn oz be pli discurrì en paucas valladas. Cun la fin da l’Emprima Guerra mundiala e l’annexiun da la part meridiunala dal Tirol a l’Italia èn ils territoris da lingua ladina da l’Austria-Ungaria crudads a l’Italia.
Il moviment naziunal talian dal 19avel e 20avel tschientaner ha vis en il ladin quasi adina in dialect talian, quai che vegn renvià da la gronda part dals Ladins. En la Cunvegna Gruber-De Gasperi dal 1946 n’era previsa nagina protecziun per ils Ladins. Pir il 1972, tras il segund statut d’autonomia per il Tirol dal Sid, han ils Ladins cuntanschì en quest territori dretgs da minoritads.
L’onn 1988 han ils instituts da cultura ladins Micurà de Rü e Majon di Fascegn incumbensà il professer turitgais Heinrich Schmid da stgaffir ina lingua da standard communabla (ladin standard resp. ladin dolomitan). Las directivas correspundentas èn cumparidas il 1998. Entaifer la populaziun e tar ils gremis politics è l’acceptanza da questas stentas da codificaziun stada fin qua modesta.
Cumparegliaziun dals idioms ladins
thumb|200px|Il bain Seres a Campill (Val Badia) thumb|200px|Val Gherdëina cun Sella (davosvart a sanestra) e Saslonch thumb|200px|Vich (Vigo di Fassa) thumb|200px|Rèba (Arabba), Fodom thumb|200px|Anpëz (Cortina d’Ampezzo) al sii santifiché to enom, al vëgni to rëgn, töa orenté sii fata, desco sö al cí ensciö söla tera.
sibe santificà ti inuem, vënie ti rëni, sibe fata ti ulentà, coche en ciel enscì en tiera.
sie fat sent to inom, fa che vegne to regn, to voler sie semper respetà, tant sun ciel che su la tera.
benedât lé l tuo inóm, resta con nos, che sará fat ci che te vòs sun ciél e su la tièra.
sée fato santo el to gnon, viene el to regno, sée fato chel che te vos tu, tanto in zielo che su ra tera.
al sie santifiché ti inom, al vegne ti regn, sia fata tia volonté, coche en ciel enscì en tera.
sia santificato il tuo nome, venga il tuo regno, sia fatta la tua volontà come in cielo, così in terra.
sanctificetur nomen tuum. Adveniat regnum tuum. Fiat voluntas tua, sicut in caelo, et in terra.
Chavannes-près-Renens
Chavannes-près-Renens è ina vischnanca svizra en il chantun Vad en il district Ouest lausannois.
Saint-Luc
Saint-Luc è ina fracziun da la vischnanca da Anniviers en la part francofona dal chantun Vallais.
Châtel-Saint-Denis
Châtel-Saint-Denis ( u Tsathi-Chin-Dèni en Patua friburgais )è ina citad svizra en il chantun Friburg en il district Veveyse.
Africa
Geografia
Pli lung flum: Nil (Egipta, Sudan, Etiopia, Uganda) 6.670 km
Pli auta muntogna: Kilimandscharo (Tansania) 5895 m.s.m.
Misery-Courtion
Misery-Courtion è ina vischnanca svizra en il chantun Friburg en il district See/Lac.
Epalinges
Epalinges è ina vischnanca politica svizra en il. Ella è situada en il district Losanna.
Vissoie
Vissoie (Vissôye en francoprovanzal) è ina fracziun da la vischnanca da Anniviers en il chantun Vallais.
Prilly
Prilly è ina vischnanca svizra en il chantun Vad en il district Ouest lausannois.
Ernesto ed autras manzegnas
Resumaziun
Ernst Lantana, 29 onns, ha giu ina andanta affonza els cuolms grischuns. Sin la damonda tgei che sia patria seigi, rispunda el tenor gust e luna. Arno Camenisch descriva en siu cudisch ils viadis dad Ernst respectivamein Ernesto en differents loghens ell’America dil Sid ed en Spagna, a Madrid. Il cudisch ha buca in fil tgietschen aschia ch’igl ei grev da structurar gl’entir raquent. Igl autur seglia dad in patratg a l’auter, pia vegn era il lectur menaus dad in liug a l’auter. Ernesto, la persuna principala, passenta bia temps el bus aschia ch’el ha bia peda da patertgar sur da sia veta e sia gronda amur piarsa. Era Ernst, siu secund „jeu“ vegn integraus els patratgs ed els discuors directs.
Ernesto sa sez buca prender serius quei num „Ernst“ e senumna perquei „Ernesto“. El ei carschius si el Grischun ed haveva entochen dacheu ina veta buntadeivla.
El cudisch dad Arno Camenisch sesanfla Ernesto sin viadi. All’entschatta eis el en l’America dil Sid, ad Esmeraldas en Ecuador. Igl ei descret co el viagiescha dad in liug a l’auter ed cun tgei problems ch’el ha da far. Duront quei temps empren el d’enconuscher sia grond’amur. Quella sto el denton bandunar perquei ch’el partescha ad in auter liug. Tuttenina vegn ei fatg in segl da temps. Suenter in onn sesanfla Ernesto a Madrid.
A Madrid dat ei Ernesto ed Ernst. El ei daventaus schizofrens. Ernesto demuossa il lumpazi ed Ernst mira las caussas ch’el vul far adina ord la perspectiva seriusa. A Madrid dat Ernesto adina puspei inputs co la veta ei en l’ America dil Sid. Per exempel raquenta el da Cali. Quei liug colligia el cun drogas e cun ina bar ch’el haveva visitau. Cura ch’el ei a Madrid po el buca pli spitgar a sia dunna dalla veta. Aschia empren el spert d’enconuscher ina autras bialas matta. A Madrid raquenta Ernesto/Ernst tgei ch’el traffica mintga di e va en sin mintga detagl. Sco davos eis ei descret ch’el ei puspei tier la plaza aviatica da Madrid e vul sgular enzanu’auter. Il lectur sa sez s’imaginar nua ch’el va.
L’entira historia tracta dils schabetgs e las experientschas dad Ernesto en las tiaras jastras. Ernesto tschontscha dall’amur, dil viver e murir, dils prighels e problems en quellas tiaras jastras, da paupradad e drogas ed en general dad autra culturas. El fa differentas experientschas extraordinarias e passenta era adina puspei situaziuns „normalas“ en sia veta da mintgadi. Il cudisch finescha cun il sgol encunter casa, la Svizra.
Loghens d'acziun
Situaziun geografica ell’America dil Sid:
Atmosfera e «mund» descret
Ernesto passenta bia temps el bus. Aschia ch’el ei bia entuorn glieud jastra, turists ed indigens. Da l’autra vart vesa el enorm bia marcaus jasters e survegn aschia investa en differentas culturas e stils da viver. El cudisch vegn il mund descrets realmein. Las scenas ein pia diltuttafatg claras, capeivlas ed il lectur sa visualisar il text e semetter en la situaziun dad Ernesto.
Temps
La historia vegn raquintada el temps dad ozildi. Las acziuns principalas succedan el present. En ses patratgs e sias raquintaziuns viagiescha el denton en temps da sia affonza, pia el vargau.
Duront gl’entir cudisch seglia il scribent dad in temps a l’auter. Sch’ins fa ina gliesta cronologica cun tut ils eveniments entscheiva quella tier l’affonza dad Ernesto ellas alps grischunas, silsuenter tracta ella il temps da scola, la recruta entochen tier ses differents viadis. Las scenas el cudisch ein adina autras.
El cudisch vegn ei raquintau da di, notg, damaun, sera, da fiastas e da patratgs dil futur.
Analisa detagliada dalla damonda: «Co?»
Il scribent fa diever da differents simbols e scriva metaforic. Per exempel tschontscha el dad utschals. Utschals sco animals, che vivan en marcaus, sin plontas e sut tetgs da casas. Da l’autra vart numna el era igl aviun che duei transportar Ernesto a casa in grond utschi. Medemamein carstgauns vegnan cumparegliai cun animals. Per exempel ils nauschs lufs enguords e las paupras nuorsas innocentas. Mieds stilistics ein era las construcziuns fetg cuortas e directas.
Arno Camenisch ha per part schizun fatg diever da giugs da plaids. Per exempel di el egl aviun: oz vegn iu a tschiel – manegiau ei il sgol anavos en Svizra.
Il text ei screts clar cun paucs plaids jasters. Las construcziuns ein pregnantas, ei vegn mo menziunau igl impurtont. Ellas ein per part fetg cuortas e mintga pagina ei structurada auter. La persuna principala ei medemamein il raquintader. Il lectur vesa e senta quei che Ernesto patratga e viva, il text ei pia homodiegetics.
D’ina vart influenzescha Ernst la veta da mintgadi. Ernst, che vul dir per tudestg „serius“, la persunalitad cul tgau clar, ch’ei sportiva e fideivla, che vesa la dira realitad e stat cun omisdus peis sin tiara. Da l’autra vart Ernesto, in num exotic davos in um cun grond gust e plascher da viagiar. Gest aschia ei siu secuntener. Ernesto, il legher che gauda la veta, il lumpazi cun bia fantasia e grond interess per dunnas en tuttas vegliadetgnas. In tal mied stilistic muossa la fermezia e genialitad dil scribent Arno Camenisch. Cun quei giug denter Ernst ed Ernesto ha Camenisch cuntonschiu in fetg ault livel litterar. Tenor mei ei il giug denter quels dus fetg divertents e dat all’entira historia igl aschinumnau „punct sigl i“.
Granges (Veveyse)
Granges (Veveyse) è ina vischnanca svizra en il chantun Friburg en il district Veveyse.
Huldrych Zwingli
Huldrych Zwingli (* 1 da schner 1484 a Wildhaus; † 11 d'october 1531 a Kappel am Albis) d'eira il refurmatur da Turich.
Vita ed ouvra
Zwingli d'eira in carica scu preir a Glaruna, a Nossadunnaun e finelmaing a la baselgia principela da Turich, al Grossmünster.
Dal 1531 es proruotta la seguonda guerra da Kappel, i'l decuors dal quêl Zwingli gniva miss a mort tres sudos da la Svizra centrela catolica. Sia bela es gnida squarteda, arsa e sternida.
La doctrina da Huldrych Zwingli es gnida purteda inavaunt in la seguonda generaziun immediatamaing da Heinrich Bullinger, sieu successur, ed - adonta da varquauntas differenzchas - zieva il Consensus tigurinus (= cunvegna zürigaisa) eir da Johannes Calvin.
Teologia
Zwingli intunaiva üna collavuraziun fich stretta traunter la regenza dal stedi respectivmaing da la cited e la baselgia. Sias ideas sun dastrusch sper impissamaints teocratics.
La Bibgia valaiva per Zwingli scu la lingia directiva in tuottas dumandas da vita, eir in reguard a la liturgia. La consequenza d'eira cha tuot es gnieu alluntano che chi nu vaiva üngüna relaziun culla Bibgia. Neir l'orgel per exaimpel nu vaiva pü üngüna plazza in üna baselgia zwingliauna.
Renens
Renens è ina vischnanca svizra en il chantun Vad en il district Ouest lausannois.
Chermignon
Chermignon (francoprovenzal Chèrmegnon) è ina vischnanca politica svizra en il chantun Vallais. Ella è situada en il district Sierre (tud. Siders).
Crissier
Crissier è ina vischnanca svizra en il chantun Vad en il district Ouest lausannois.
Dumeni Capeder
Dumeni Capeder (* 1 da matg 1934 a Trun, † 12 da zercladur 2017 a Lucerna) ei in scrivent romontsch.
Veta
El ei naschius ils 1 da matg 1934 sco fegl vegl da Maria e Gaudenz Capeder-Poltera a Trun. Maria e Gaudenz Capeder-Poltera ein oriundamein dalla Val Tujetsch.
Dumeni Capeder ha aunc in frar, Andreas, ed ina sora, Anna Maria.
Jouxtens-Mézery
Jouxtens-Mézery è ina vischnanca svizra en il chantun Vad en il district Losanna.
Dumeni Capeder
Veta
El ha frequentau las scolas dil vitg da Trun. Siu giavisch era da saver frequentar la scola media da traffic a S.Gagl. Per insumma saver far quella scola ha el stuiu ir a gudignar raps, cunquei che siu bab saveva, sco luvrer da fabrica, buca finanziar il studi. Suenter quater sesiuns ella hottellaria ha el saviu finanziar ed aschia era frequentar la scola media da traffic duront 2½ onns per lu far il diplom da funcziunari dalla PTT. Ils davos 16 onns da sia carriera tier la PTT ha el luvrau sco funcziunari principal alla direcziun generala a Berna. El ei uss pensiunaus.
Dapi ils onns 1960 ei Dumeni Capeder correspondent regular dalla "Gasetta Romontscha / La Quotidiana" e dil "Calender Romontsch".
Cun 24 ha el maridau Heidi Buchli e fundau ina famiglia cun treis affons. Pli trad ei la famiglia, ella patria tschernida Lucerna, s’engrondida per sis biadis, dils quals in ha bandunau la veta pervia d’ in accident tragic.
El ei morts ils 12 da zercladur 2017 a Lucerna.
Ovra
Las ovras da Dumeni Capeder sebasan per gronda part sin experientschas da sia veta.
L’inspiraziun per siu cudisch La porta dalla libertad ha el survegniu sco directur dalla partiziun dils fugitivs tier la Caritas svizra a Lucerna duront l’acziun dil Vietnam, Cambodscha e Laos da 1979 a 1982. Leu ha el fatg l’enconuschientscha cun biars fugitivs vietnames che han raquintau ad el lur fuigia sco "boatpeople" via Malaisia tochen en Svizra. Sin fundament da quellas raquintaziuns ei il roman vegnius screts e silsuenter edius anno ’84.
Distincziuns
En sia carriera sco scribent ha el gia retschiert entgins premis sco per exempel il premi da promoziun dall’Uniun da scripturas e scripturs romontschs ULR, sco ina contribuziun ad in’ovra dalla PRO HELVETIA. Quei onn ha el retschiert la Plema d’aur dalla Lia Rumantscha Surselva.
Mattli Conrad
Ser Mattli Conrad (* 1745; † 1832) ha viviu ad Andeer ed era plevon, linguist ed illuminist. El ha scret cudeschs da scola romontscha, mo era cudischs da canzuns spiritualas.
Ser Mattli Conrad e sias ideas d'in beinstar general
Tals tuns patriotics cumparan per l'emprima giada e quai gist en in cudesch da devoziun da baselgia. Mattli Conrad indichescha sco impuls sper la motivaziun dada d'in um da la politica, numnadamein il chaulia u Landrechter Daniel de Capaul da Flem, l'"agien Jnstinct" ed ina scrittira da la "ludeivla Societad Oeconomica" en sia gasetta "Der Sammler" davart la meglieraziun da las scolasa en Grischun. Questa societad proponeva da scolar il pur ed il peivel entir per aulzar il bainstar economic dal Grischun. Ils "patriots" surprendan questas ideas.
Questa tenuta è probabel er il motiv che Mattli Conrad è vegnius deportà il 1799 dals Austriacs a Puntina e Graz, cun auters "patriots", tranter auters pader Placi a Spescha.
Remaufens
Remaufens è ina vischnanca svizra en il chantun Friburg en il district Veveyse.
Il baroc en terra rumantscha
Il temp baroc
Il temp baroc che dura tar nus circa dal 1600 fin al 1750, entschaiva cun ils scumbigls grischuns che correspundan a la Guerra da trent'onns en l'Europa (1618-48). Las relaziuns e tensiuns politicas èn influenzadas e dirigidas dals eveniments sin ils champs da guerra ed a las curts secularas ed ecclesiasticas. Famiglias aristocratas sco ils Plantas, Salis ed auters, pia l'uvestg da Cuira ed ils avats claustrals, fan valair lur influenza politica.
Il carstgaun baroc
Il carstgaun baroc era attatgà a las bellas chaussas, als bains da quest mund. El giudeva tut il bel ed il bun ed aveva senn per fessas, perdunanzas e baterladas e per furmas pompusas. El sa participava a la cuminanza profana e religiusa (battens, perdunanzas e tschaivers, divertiments e festas). Sper il plaschair da viver datti dentant er ina gronda tema da la mort.
Ils sulets che scrivevan cudeschs da quel temp eran ils prers e plevons.
La part evangelica disponeva da plevons rumantschs per l'entir territori. La gronda part da quels vegniva da l'Engiadina bassa. Per la part catolica existeva ina mancanza da prers anc a l'entschatta dal 17avel tschientaner. L'emprim agid effectiv vegn dals paders chaputschins e pli tard dals benedictins. Els han gidà las plaivs durant lung temp.
Il basegn da sa preschentar e da preschentar auters en l'art n'ha betg mo stimulà l'art tar baselgias, vuts, altars, maletgs e paramenta sacrala, mabain era promovì represchentaziuns dramaticas, passiuns, dretgiras nauschas e sauts dals morts. Il baroc ha stgaffì uschia ina ritga vita culturala.
Cheseaux-sur-Lausanne
Cheseaux-sur-Lausanne è ina vischnanca svizra en il chantun Vad en il district Losanna.
Montana
Montana è ina vischnanca politica svizra en la part francofona dal chantun Vallais. Ella è situada en il district Sierre (tud. Siders).
Romanel-sur-Lausanne
Romanel-sur-Lausanne è ina vischnanca svizra en il chantun Vad en il district Losanna.
Savigny
Savigny è ina vischnanca svizra en il chantun Vad en il district Lavaux-Oron.
Filip Gallicius
Filip Gallicius, era Philipp Saluz (* 4 da favrer 1504 a Müstair; † 7 da zercladur 1566 a Cuira) era in teolog refurmà, scriptur da chanzuns religiusas e reformatur da l'Engiadina.
Le Mont-sur-Lausanne
Cheseaux-sur-Lausanne è ina vischnanca svizra en il chantun Vad en il district Losanna.
Filip Gallicius
Biografia
Il bab, Adam Saluz, era d' Ardez, la mamma, Uorschla Gallicius, da Chamues-ch. El porta aschia il num da sia mamma sco auters umanists da ses temp. El era in parent da Simon Lemnius. L' onn 1524, cun ventg onns, predegia el a Chamues-ch. Ses predis correspundan allas ideas dalla refurmaziun. 1526 aveva Gallicius participà al discurs da Glion ensemen cun Comander e Blasius, ils refurmaturs da Cuira. Gallicius vegn accusà e duai dar pled e fatg avant il tribunal il mars 1526. El sa defenda a Zuoz avant il tribunal sa fundond sin la sontga scrittira sco Huldrych Zwingli propagava a Turitg. Gallicius sperda, vegn bandegià e sto bandunar l'Engiadina, denton mo per in temps. La sentenzia sto vegnir revocada. Gallicius predegia vinavon a Lavin ed a Guarda. Sia maridaglia cun Uorschla Chiampel, la sora da Durich, procura per in stgandel ed el sto danovamain bandunar la val. El sa renda a Langwies, Scharons e Malans ensemen cun Durich Chiampel. 1536 translatescha Gallicius sco emprem il babnoss en rumantsch, ils diesch cumandaments e pauc pli tard ina part da la genesis. 1537 scriva Gallicius la disputaziun da Susch en linguatg rumantsch che daventa il punct da partenza decisiv per la refurma en l'Engiadina bassa. Davent dal 1539 sa chatta Gallicius a Cuira sco magister a la scola da Son Nicolai, ensemen cun ses parent Lemnius, e dapi l'onn 1550 sco plevon a Sontga Regula. Ensemen cun Comander elavura el la "Confessio retica" e l'"Urden sinodal". Sco preditgant versà vegn el clamà l'onn 1554 per in curt temp a Zuoz, Madulain, La Punt Chamues-ch, nua ch'el aveva cumenzà sco caplon 30 onns pli baud. Filip Gallicius è mort 1566 a Cuira en consequenza da la pestilenza. Gallicius ha patì e cumbattì ord persvasiun per la refurma ed è sta aschia ina persuna da clav per la refurma en l'Engiadina.
Bossonnens
Bossonnens ( en Patua friburgais ) è ina vischnanca svizra en il chantun Friburg en il district Veveyse.
Saint-Jean
Saint-Jean è ina fracziun da la vischnanca da Anniviers en la part francofona dal chantun Vallais.
Via principala 13
{| border="1" cellpadding="2" cellspacing="0" align="right" style="margin-left:0.5em;"
La via principala 13 è ina via principala svizra en ils chantuns Schaffusa, Turitg, Turgovia, Son Gagl, Grischun e Tessin. La strada part dal cunfin cun la Germania (Bundesstraße 34) en la vischnanca da Transingen (Schaffusa) e termina en la vischnanca da Brissago (Tessin) e sa transfurma en la Strada Statale 34 en Italia. La via va parallel a l'autostrada A13.
Lens
Lens (tudestg Leis) è ina vischnanca politica svizra en la part francofona dal chantun Vallais. Ella è situada en il distric Sierre (tud. Siders).
Le Flon
Le Flon è ina vischnanca svizra en il chantun Friburg en il district Veveyse.
Venthône
Venthône (tudestg Venthen) è ina vischnanca politica svizra en il chantun Vallais. Ella è situada en il district Sierre (tud. Siders).
Attalens
Attalens ( ou Talin en Patua friburgais ) è ina vischnanca svizra en il chantun Friburg en il district Veveyse.
Pasch
Pasch è definì en general sco il stadi da calma e traquilitad, senza la preschientscha da agitaziun, violenza u guerra.
Durich Chiampell
Durich Chiampell (* 1510 a Susch, † ca. 1582 a Tschlin) è stà in preditgant e reformatur rumantsch.
El è suondà a Filip Gallicius, ses magister ed exempel. Maridà L' onn 1536 è Durich sa rendi senza la consorta a Malans tar Gallicius e da là a Basilea.
Durich Chiampel persequitescha vivamain la discussiun rumantscha, fatga sut il presidi da dr. Johannes Planta ed en preschientscha da Gian Travers.
Da 1548-1550 è Chiampel plevon en Partenz, a Claustra.
1566 mora sia consorta, dunna Seraina, sco era ses bab Chiaspar. Ed a Cuira mora Gallicius e sia famiglia vid la pestilenza. Autur dal 'cudesch da Psalms (1562) in dals emprims cudeschs stampads rumantschs. Cun questa ovra metta Chiampell il fundament da la lingua da scrittira valladra. Dasperas ha Chiampell translatà divers dramas cun cuntegns biblics ch'èn vegnids preschentads cun success en l'Engiadina Bassa.
Ovras
Ovra Ün Cudesch da Psalms (1562).
Mollens
Mollens po sa referir a:
Icogne
Icogne (Icôgne en francoprovenzal) è ina vischnanca politica svizra en la part francofona dal chantun Vallais. Ella sa chatta en il district Sierre (tud. Siders).
Giovannes Mathis
thumb|Giovannes Mathis Giovannes Mathis (* 7 da zercladur 1824 a Crasta, vischn. da Schlarigna; † 7 d'avust 1912 a Crasta) è stà in scriptur, romancier e poet rumantsch. El ha scrit principalmain en puter, per part era en vallader.
Vita
Giovannes Mathis è naschì l'onn 1824 a Crasta, ina fracziun da Schlarigna. Suenter las scolas, cun 15 onns, è el partì per Brüssel, nua ch'el ha fatg in emprendissadi sco pastizier. Pli tard ha el manà agens affars: dal 1845 al 1864 a Toulon e dal 1877 al 1890 a Genua. Tranteren, il 1869, al chattain nus sco hotelier e president communal a Schlarigna. L'onn 1900 è Giovannes Mathis sa retratg finalmain a Crasta, nua ch'el è mort il 1912.
Ovra
L'ovra litterara da Giovannes Mathis cumprenda numerusas poesias, raquints, farsas e tocs da teater (eir en furma dramatica) davart la vita engiadinaisa, che èn cumparids dal 1887 fin a sia mort en quasi mintga tom da las Annalas, en il Fögl d'Engiadina, en il segund tom da la Dumengia-saira ed en il Chalender Ladin.
Ses roman il pli enconuschent è «Amicizcha ed amur» (intitulà oriundamain «Amicizia ed amur») che reflectescha usits dal 18avel tschientaner. Suenter l'emprima ediziun publitgada dal 1894/1895 en la Dumengia Saira, suonda dal 1926 la segunda ediziun elavurada da Peider Lansel e Clementina Gilly e dal 1986–88 la terza ediziun elavurada da Gion Gaudenz. Dal 1924 (emprima ediziun postuma da Peider Lansel) e 1980 (segunda ediziun elavurada da Gion Gaudenz) èn cumparids ils «Algords», ina collecziun autobiografica che dat in'invista en la vita dad emigrant en il 19avel tschientaner.
In motiv recurrent en las ovras da Govannes Mathis è la vita publica en Engiadina cun sias festas ed isanzas.
Relasch
Ils manuscrits da las singulas ovras da Giovannes Mathis vegnan conservads en la biblioteca dal Museum Chasa Jaura a Valchava.
Mollens (VD)
Mollens è ina vischnanca svizra en il chantun Vad en il district Morges.
Semsales
Semsales è ina vischnanca svizra en il chantun Friburg en il district Veveyse.
Randogne
Randogne è ina vischnanca politica svizra en la part francofona dal chantun Vallais. Ella è situada en il district Sierre (tud. Siders).
Miège
Miège (tudestg Miesen, francoprovenzal Mièjo) è ina vischnanca politica svizra en la part francofona dal chantun Vallais. Ella è situada en il district Sierre (tud. Siders).
Flurin Darms
El ei naschius ils 13 da november 1918 a Flond. A Turitg ha el studegiau teologia refurmada. Igl onn 1945 era el daventaus plevon dalla sinoda retica. Duront 20 onns era el redactur dil "calender da mintga di". El ha scret differentas ovras.
Ellas lavazzas
Gion Paul e Mengina eran si cuolm avon tegia per parter las lavazzas dil fein. Lavazzas detti in bi tgietschen ella carn piertg, scheva la mumma. La primavera cura ch'els han maridau, era bunamein l'entir vitg envidaus a quella fiasta. Ei han maridau en moda da pli bauld. Il suentermiezdi ha ei dau in grond past e la sera in bal cun musica per giuven e vegl. Mengina era plein ventira e deletg.Suenter las nozzas ein els i a habitar ella habitaziun nova. Mengina spitgava vess sil temps en dus, per saver guder la carezia. Suenter in temps ha ella stuiu cumbatter cun las larmas, perquei che Gion Paul fageva buca stem dad ella e pareva dad haver in problem. Ella fageva tut per ch'ei vegni meglier. Gion Paul denton refusava mintga pusseivladad da discuorer cun sia dunna. El ha adina puspei observau igl uaul. Cura ch'in camutsch era cumparius ha el schau encrescher per la libertad. Mengina ha observau quei ed ha vuliu plidentar el, sin quei ei Gion Paul fugius en tegia. Mengina ha realisau ch'ella ha fatg in sbagl. Ella havess buc astgau schar empermetter el da buca ir a catscha, che fuva sia gronda passiun. Ella ha sepertgisau ed els han s'embratschau in l'auter. Gion Paul fuva puspei libers ed ha saviu ir a catscha. El ha saviu perdunar a sia dunna.
Murten
Murten è ina vischnanca politica svizra en il chantun Friburg. Ella è situada en il district See/Lac.
Nunningen
Nunningen è ina vischnanca politica svizra en il chantun Soloturn.
Andri Peer
Andri Peer (19 da december 1921 a Sent – 2 da zercladur 1985 a Winterthur) è stà in poet rumantsch.
Salvenach
Salvenach è ina vischnanca svizra en il chantun Friburg en il district See/Lac.
Casievi
Anteriur aclaun dal vitg da Dardin, en vischinanza da Pugaus bandunà durant il 18avel tschientaner.
Cantanaus
Anteriur aclaun dal vitg da Dardin situà ina giada sut il vitg actual.
Leukerbad
Leukerbad è ina vischnanca svizra en il chantun Vallais en il district Leuk.
Plaunca
Anteriur aclaun dal vitg da Dardin situà ina giada tranter Capeder e Schlans.
Varen
Varen è ina vischnanca svizra en il chantun Vallais en il district Leuk.
Veyras
Veyras è ina vischnanca politica svizra en la part francofona dal chantun Vallais. Ella è situada en il district Sierre (tud. Siders).
Salgesch
Salgesch è ina vischnanca svizra en il chantun Vallais en il district Leuk.
Villette
Villette è ina vischnanca svizra en il chantun Vad en il district Lavaux-Oron.
La Verrerie
La Verrerie è ina vischnanca svizra en il chantun Friburg en il district Veveyse.
Sedrun
Sedrun ei la capitala dalla vischnaunca Tujetsch che schai ella Surselva grischuna denter ils vitgs Camischolas e Bugnei.
Il vitg dumbra rodund 1'700 habitonts.
Historia
Tujetsch consisteva d'uclauns che sederesavan naven dil pass Alpsu fin Bugnei. In vitg Tujetsch ha ei mai dau. La colonisaziun ha giu liug suenter la fundaziun da la claustra da Mustér egl 8. tschentaner. El 12. tschentaner ein ils Gualsers migrai sur il pass Alpsu ed ein secasai el Tujetsch. Pér naven d'il 18. tschentaner ein ils purs da muntogna secasai els vitgs dalla val. Sedrun ei daventau capitala dalla vischnaunca e dalla pleiv. La baselgia parochiala da Sedrun, dalla quala il clutger ei vegnius mantegnius ei vegnida consecrada igl onn 1205. La baselgia da s. Vigeli dad oz deriva d'ils onns 1691-95.
Rio de Janeiro
Rio de Janeiro (translaziun: "flum da schaner") è ina citad da la Brasilia, chapitala dal Stadi dal medem num e la segunda pli gronda citad dal pajais. Oz ha el 6 093 472 abitants sin ina surfatscha da 1 182 km². Ils abitants sa numnan Cariocas.
Fundada il 1 da mars 1565, la citad è enconuschida per ses littoral e splagias sco Copacabana ed Ipanema e per ses monuments e muntognas sco il Pão de Açúcar ed il Cristo Redentor. Ella è la 40aivla pli visitada citad dal mund.
Strada (Dardin)
Anteriur aclaun dal vitg da Dardin situà ina giada sur il vitg actual en vischinanza da Casievi e Pugaus.
Roc Poltera
Roc Poltera è naschì l'onn 1925 a Mulegns. El ha frequentà il seminari da scolasts a Cuira ed ha suenter instruì a Mompé-Medel, Mulegns e Lüchsingen SG.
Ovras principalas
Divers raquints en periodics surmirans.
Resumaziun dal text: Igl pugn fagn
Ils davos dis hai dà blera naiv en il vitg. Quella chargia da naiv ha infectà la glieud dal vitg cun letargia. Merlo, in puranchelet, na po dentant betg avair quella lungurella. El ha ina nauscha idea co ch'el savess rumper la pasch tranter ses dus frars Andreia e Gion. Merlot sa vestgescha e sa schluita ord chasa. El va tar il clavà che appartegna a ses dus frars. En il clavà prenda el fain e sterna quel perquai enturn. Suenter turna el a chasa. L`auter di na sa el puspè betg simplamain seser a chasa e va vers la plazza communala. El entaupa Luisa e quella al raquinta, ch`ella haja udì co che ses dus frars sa sajan scagnads. Merlo sa exact ch`els han gì ina dispita perquai che Gion patratga che Andreia haja fatg quai cul fain. El è dentant cuntent cun sia lumparia e va vinavant. Davant sia chasa sa senta el dentant in zic curius, ha el nauscha conscienza...?
Pugaus
Istorgia
En il temp medieval fin a la fin dal 18avel tschientaner sa chattava Pugaus en vischinanza directa da la via da communicaziun sursilvana che passava da Glion sur Rueun, Vuorz, Breil a Schlans vers il Pass Lucmagn, ch'era da quel temp in pass fitg frequentà. Da quel temp furmava Pugaus la part principala dal vitg da Dardin e disponiva sco emprim dals aclauns da Dardin in'agen sanctuari, la Caplutta da Sontgaclau che sa chatta anc oz en la vischinanza da l'anteriur vitg.
Documentadas èn era duas undas da la pestilenza che han decimà la populaziun da Pugaus en l'emprima mesadad dal 17avel tschientaner. La tradiziun populara pretenda che la pestilenza haja manà a l'abandun dal vitg enturn 1800. Oz èn ins plitost da l'avis che la construcziun da la via da communicaziun en il fund da la val tranter Rueun e Trun haja isolà la culegna cunquai ch'il traffic da persunas e rauba na passava betg pli sper il vitg. Uschia vegnan ils davos abitants ad avair bandunà il vitg per sa domiciliar en ils aclauns pli bass en la vischinanza da la baselgia parochiala S.Bistgaun ch'è vegnida construida vers la fin dal 17avel tschientaner a Caprè.
Villarepos
Villarepos è ina vischnanca svizra en il chantun Friburg en il district See/Lac.
Göri Klainguti
Göri Klainguti (* 1. d'avust 1945 a Puntraschigna) è in scriptur rumantsch che scriva texts en puter.
Suenter che Klainguti ha absolvà la scola media a Samedan ed Aschera è el ì a Turitg ed ha fatg la patenta da magister secundar. Plinavant ha el dà scola secundara a Samedan, fatg il pictur e pastur a Tschlin.
Resumaziun: Fussballino
Il protagonist n'è betg in bun giugadur da fussballino, el è miserabel. Dentant datti er buns giugadurs! Dals indigens èn quai Andreja, che ha in tschert nivel ed er Paulin, ma lez na gioga betg pli. Tschels indigens èn sil nivel dal protagonist. Kurt è er uschè in. I para che ils Svizzers n'èn betg fatgs per il fussballino. Ribi, in Jugoslav, ed il Portugais èn giugadurs fitg buns. I vegn ad in gieu. Il Portugais gioga cun Kurt e Ribi gioga cul protagonist. Damai che Ribi è svelt e fa ina massa goals, gudognan els 9:2 cunter ils auters.
Capeder
Aclaun dal vitg da Dardin en direcziun vest sper la via da communicaziun Breil-Schlans. Il bajetg il pli marcant furma la chaplutta da Nossadunna da las Dolurs da Capeder. Ensemen cun Gliz e Patnasa furma Capeder la part 'Dadens Baselgia'.
Göri Klainguti
Resumaziun: Fussballino
Ribi raquinta pertge ch'el è uschè bun. Cura ch'el lavurava a San Murezzan, aveva el trenà e trenà per gudagnar cunter in Talian che n'aveva anc mai pers in gieu. Suenter la victoria da Ribi cunter quest Talian na han ins mai pli vis el.
Ils Svizzers èn buns patruns, ma per il fussballino èn quai autras naziuns. Po dar che ins gudogna ina giada cunter ils Tamils?
Grandvaux
Grandvaux è ina vischnanca svizra en il chantun Vad en il district Lavaux-Oron.
Guttet-Feschel
Guttet-Feschel è ina vischnanca svizra en il chantun Vallais en il district Leuk.
Erschmatt
Erschmatt è ina vischnanca svizra en il chantun Vallais en il district Leuk.
Gliz
Aclaun dal vitg da Dardin en direcziun vest sper la via da communicaziun Breil-Schlansgist sper Capeder. Ensemen cun Capeder e Patnasa furma Gliz la part 'Dadens Baselgia'.
Uniun da giuventetgna Rueun
Intent
L'uniun da giuventetgna Rueun ei ina uniun per la giuventetgna da Rueun. Ella exista aschia dapi ils 4 da fevrer 2006 cun la fusiun dalla cumpignia da mats Rueun. Ils giuvenils organiseschan differentas occurenzas per il vitg ni per l'uniun sezza. Biars onns ei quei stau la sentupada da Rapids a Rueun. La quala fiasta ei vegnida menada atras diesch gadas. Silsuenter ha l'uniun lantschau la fiasta dil vitg. Era han ils giuvenils procurau per ina dallas grondas discos en Surselva. La "After Winter Party". Quella ha giu liug tschun gadas en halla plurivalenta a Rueun. Ils davos onns ei la disco vegnida numnada "Rueun Rebatta". Denton han ils giuvenils da Rueun mess dapli peisa sin l'organisaziun dil "Surselva Street Food Festival". Il qual ei il pli grond "Food Festival" da Sedrun tochen a Cuera. Cun dapli che dudisch stands da maglias ei quei ina fiasta gartegiada. (www.ssff.ch)
Riex
Riex è ina vischnanca svizra en il chantun Vad en il district Lavaux-Oron.
Uniun da giuventetgna Rueun
Intent
Cun grond elan lavura l'uniun da giuventetgna stediamein vida novs projects per saver mantener veta e cumminonza el vitget da Rueun.
FIFA
280px|thumb|right|Las Federaziuns continentalas ch'èn part da la FIFA La Federaziun internaziunala da ballape (FIFA - Fédération Internationale de Football Association) è ina organisaziun internaziunala che coordinescha las federaziuns da ballape da l'entir mund. La sedia da la federaziun sa chatta a Turitg. La FIFA organisescha differents arranschaments da ballape, sco per exempel ils campiunadis mundials da ballape dals umens sco era da las dunnas. Il president actual da la FIFA è il svizzer Sepp Blatter.
Uniun da giuventetgna Rueun
Fusiun dalla Cumpignia da mats Rueun e dall'uniun da giuventegna Rueun
Ils 4 da fevrer 2006 han la Cumpignia da mats Rueun e l'uniun da giuventetgna Rueun fusiunau. Igl ei buca stau sempel e lev da fusiunar. Igl intent dalla nova uniun che senumna Giuventetgna Rueun stat il medem sco tochen da cheu. Ils mats fan vinavon parada da Sontgilcrest e da perdanonza, vinavon ei la cuminonza dils giuvens e giuvnas da Rueun in punct fetg impurtont. Origin dalla Cumpignia da mats Rueun. Plinavon organisescha l' uniun da giuventetgna Rueun occurenzas pil vitg sco era viadis ed occurenzas internas.
FIFA
Links
Pagina d'internet uffiziala da la FIFA
Uniun da giuventetgna Rueun
Origin dalla Cumpignia da mats Rueun
Igl ei buc exact enconuschent, en tgei onn che la cumpignia da mats Rueun ei vegnida fundada. Ins schazegia denton sia vegliadetgna a circa 300 onns. Quei vul dir ch'ella ei ina dallas pli veglias uniuns culturalas da Rueun.
La cdmr el temps dad oz
Oz ei igl intent dalla cumpignia da mats in tec in auter. Il pensum principal ei far parada da Sontgilcrest e da perdanonza. Plinavon ei la cdmr denton e cheu per la cuminonza dils giuvens da Rueun. Ei vegn iu inagada ad onn sin viadi, iu si l'alp sura da Rueun ni semplamein stau ensemen da cumpignia. Per che mintga commember stoppi buc pagar sez tut quei, vegn ei oraganisau duront gl'entir onn diversas occasiuns sco per exempel sentupada da rapids, e segidau cun autras unius dil vitg.
La Cumpignia da mats vegn dissolvida
Adina eisi denton nuota iu aschi bein culla cdmr sco oz. Ils 15 da fevrer 1975 concludan 17 mats cun 16:1 vuschs da sligiar la Cumpignia da mats Rueun. A quella caschun han ins era decidiu davart ils fatgs dalla cdmr sco suonda: L'Uniun da giuventegna surpren
L'uniun da giuventetgna ei vegnida fundada suenter la disoluziun dalla cdmr. Naven da 1975 tochen 1989 ha quell'uniun substituiu e quasi surpriu il vicariat dalla cdmr. renaschientscha dalla CDMR
Haut-Intyamon
Haut-Intyamon è ina vischnanca svizra en il chantun Friburg en il district Gruyère.
Gampel
Gampel è ina vischnanca svizra en il chantun Vallais en il district Leuk.
Asuel
Asuel e ina fracziun da la vischnanca La Baroche dal chantun Giura en il district Porrentruy.
Bratsch
thumb|Bratsch Bratsch è ina vischnanca svizra en il chantun Vallais en il district Leuk.
Epesses
Epesses è ina vischnanca svizra en il chantun Vad en il district Lavaux-Oron.
Beurnevésin
Beurnevésin e ina vischnanca svizra dal chantun Giura en il district Porrentruy.
Alle
Alle e ina vischnanca svizra dal chantun Giura en il district Porrentruy.
Turtmann
Turtmann è ina vischnanca svizra en il chantun Vallais en il district Leuk.
Boncourt
Boncourt e ina vischnanca svizra dal chantun Giura en il district Porrentruy.
Tarasp
Tarasp è ina vischnanca politica en il circul Sur Tasna, district da l'En dal en Svizra.
thumb|left|250px|Tarasp
Oberems
Oberems è ina vischnanca svizra en il chantun Vallais en il district Leuk.
Margarita Gangale-Uffer
Margarita Gangale-Uffer (* 22 d schaner 1921 a Sogn Gagl; † 26 da fanadur 2010 a Muralto) è naschida a Sogn Gagl en ina famiglia d'auturs rumantschs. Ella ha frequentà la Scola mercantila a Sogn Gagl ed absolvà il "Séminaire de français" a Genevra. Plinavant è ella separticipà al curs da cultura rumantscha tier G. Gangale ed al curs d'englais a Cambrigde e da talian en l'Italia.
Agarn
Agarn è ina vischnanca svizra en il chantun Vallais en il district Leuk.
Forel (VD)
miniatura Forel è ina vischnanca svizra en il chantun Vad en il district Lavaux-Oron.
Unterems
Unterems è ina vischnanca svizra en il chantun Vallais en il district Leuk.
Ergisch
Ergisch è ina vischnanca svizra en il chantun Vallais en il district Leuk.
Jon Semadeni
Jon Semadeni è naschì l'onn 1910 a Vnà. El ha frequentà il seminari da scolasts a Cuira ed ha alura studegià litteratura tudestga ed istorgia en diversas citads.
A Ziràn, Andeer ed a Scuol ha Jon Semadeni instruì a las scolas secundaras. Dapi l'onn 1960 ha el medemamain instruì a la scola media a Samedan ed al gimnasi a Zuoz. Jon Semadeni è stà activ en la partiziun da teater. Plinavant ha el scrit texts dramatics e prosa. Dus enconuschents texts da prosa en La jürada ed Il giat cotschen.
"Svoul aint in l'univers" sco exempel
Quest text da 1980/1981 tracta d'in astronaut che è sgulads sin la glina. El raquinta da quai ch'el vesa, e vi da tge ch'el pensa durant ses viadi extraordinari. Sco emprim descriva el co el sa dasda e fa ils emprims pass el sablun sin la glina. El sa regorda vi da ses temps da mattatsch, cura ch'el giugava cun artg e paliet. Lura prenda el cun ina sonda sablun dal terren, fertant che milliuns persunas suondan sia lavur cun meds electronics. Ses patratgs cuntinueschan. El vesa guauds, cuntradas ed animals. Era s'imaginescha el dad esser en la Africa. El pensa vi da liuns, gnus ed anc bler auters animals. Tuttenina survegn el puspè in cumond dil terren, che dasda el or da ses patratgs. El sa concentrescha puspè sin sia lavur. "In pitschen pass ch'in astronaut fa sin terren ester è in grond pass per la umanitad," sche quai è bain era uschia en quai raquint?
Babnoss
Il Babnoss è la pli conuschì da las uraziuns cristianas.
Bonfol
Bonfol e ina vischnanca svizra dal chantun Giura en il district Porrentruy.
Patnasa
thumb|Il Grep Patnasa
Aclaun dal vitg da Dardin en il sid dal vitg. El sa cumpona d'ina suletta chasa. A Patnasa pon ins chattar ina collina cun scaluttas preistoricas. Ensemen cun Gliz e Capeder furma Patnasa la part 'Dadens Baselgia'.
Steg
Steg è ina vischnanca svizra en il chantun Vallais en il district Raron Occidental.
Hohtenn
Hohtenn è ina vischnanca svizra en il chantun Vallais en il district Raron Occidental.
Puidoux
Puidoux è ina vischnanca svizra en il chantun Vad en il district Lavaux-Oron.
Geografia
Puidoux sa chatta a 663 m.s.m., 12 km al sid-est da la chapitala chantunala Lausanne e 8 km al nord-vest da Vevey. Da Puidoux appartegnan las fracziuns ed aclauns Treytorrens (383 m s. M.) en la riva dal Lai da Genevra, La Croix (630 m. s. M.), Goy (682 m. s. M.), Publoz (620 m. s. M.) en il val dal Forestay, Vers la Chapelle (684 m. s. M.) al sid dal vitg da Puidoux, Loche (687 m. s. M.) ed ina part da la fracziun da Cremières (710 m.s M.). Las vischnancas cunfinantas da Puidoux èn Epesses, Forel (VD), Les Tavernes, Les Thioleyres, Granges (Veveyse) (FR), Chardonne, Saint-Saphorin, Chexbres, Rivaz e Meillerie (FR-74).
Populaziun
L'onn 2009 muntava il dumber d'abitants da la vischnanca a 2537 persunas La populaziun istorica da Puidoux era:
La lingua uffiziala da Puidoux è il franzos. 83.7 % da la populaziun da Puidoux è francofona, 5.7 % è da lingua portugaisa e 3.7 % è germanofona (2000)
Guarda
Guarda è ina vischnanca politica svizra en il en il district d'En en il circul Sur Tasna.
Lingua
La lingua uffiziala da la vischnanca Guarda è il rumantsch.
Bressaucourt
Bressaucourt e ina vischnanca svizra dal chantun Giura en il district Porrentruy.
Buix
Buix e ina vischnanca svizra dal chantun Giura en il district Porrentruy.
Caprè
Aclaun dal vitg da Dardin en direcziun vest sper la via da communicaziun Breil-Schlans. Caprè sa cumpona da la baselgia S. Bistgaun, la chasa pravenda e la chasa da scola e furma en in tschert senn il center dal conglomerat d'aclauns da Dardin ed è en il medem mument il cunfin tranter Dadens- e Dado Baselgia.
Raron
Raron è ina vischnanca svizra en il chantun Vallais en il district Raron Occidental.
Lavin
Lavin è ina vischnanca svizra en il en il district da l'En en il circul Sur Tasna.
Lingua
La lingua uffiziala da la vischnanca Lavin è il rumantsch.
Susch
Susch è ina vischnanca svizra en il en il district da l'En en il circul da Sur Tasna.
Cara Laura
Resumaziun
Mirian Perez arriva en Svizra. El retrai ina pintga habitaziun en casa dils Clements nua ch’el vegn a luvrar sco mecanist. In di, duront ina pausa da fimar, fa el stem da Laura che steva gest visavi la via. El va vi e gida ella da reparar siu velo.
Ausserberg
Ausserberg è ina vischnanca svizra en il chantun Vallais en il district Raron Occidental.
Cara Laura
Resumaziun
Marian ha dapi quei di grond intress per Laura e discuora cun siu schef da Laura e siu um Herbert, il schef manegia che lur lètg seigi en ina crisa. Herbert lavura en biro. El observa sias secretarias e siu schef, il signur Bachmann. El patratga vid Laura ed ils problems ch’els han en lur lètg. Laura suppona ch’el hagi ina amitga. El quescha denton adina tier quei tema.
Laura va cun sia amitga Maria e Marian a kino. Suenter kino passenta Marian persuls la sera. El seregorda adina puspei da sia anteriura amitga Natalia. Duront ina spassegiada cuora Marian suenter a Laura. Quei ei l’entschatta da lur affera.
La relaziun denter Laura e Herbert vegn mendra e mendra. Ils conflicts vegnan pli e pli gronds. Herbert emprova da sligiar il problem cun scriver ina brev a Laura. Denton far el mo reproschas ad ella. Aschia s’entaupa Laura vinavon cun Mirian. In di anfla Herbert ina cuorta brev da Laura, nua ch’ella scriva ch’ella hagi in amitg.